
HOTĂRÂREA nr. 119/ 2022
pentru aprobarea dezlipirii imobilului teren aflat în domeniul public al Municipiului Lupeni înscris în CF nr. 63556 Lupeni, nr. cadastral 63556 și atestarea loturilor create prin dezlipire la domeniul public al Municipiului Lupeni
hotărârea a fost aprobată prin vot liber exprimat cu unanimitate de voturi
Consiliul Local al Municipiului Lupeni,
Având în vedere Proiectul de hotărâre nr. 117/ 2022 precum și Referatul de aprobare nr. 19.404/ 20 iunie 2022 prin care domnul Lucian Marius Resmeriță, Primar al Municipiului Lupeni propune aprobarea dezlipirii imobilul teren aflat în domeniul public al Municipiului Lupeni, înscris în CF nr. 63556 Lupeni, nr. topo 63556 în 3 (trei) parcele de teren în vederea intabulării unui tronson de stradă din Stațiunea Straja Lupeni precum și atestarea loturilor obținute la domeniul public al Municipiului Lupeni;
Văzând Raportul comun nr. 19.654/ 24 iunie 2022 prezentat de Biroul Cadastru și Agricultură și Compartimentul juridic din cadrul Aparatului de specialitate al Primarului Municipiului Lupeni;
Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

Văzând Referatul de admitere cerere nr. 4746/ 11.02.2022 emis de Oficiul de Cadastru și Publicitate Imobiliară Hunedoara prin Biroul de Cadastru și Publicitate Imobiliară Petroșani;

În conformitate cu prevederile art. 25 alin. (2) din Legea nr. 7/ 1996 a cadastrului și a publicității imobiliare, republicată, cu modificările și completările ulterioare;

Ținând cont de prevederile art. 23 din Ordinul nr. 700/ 2014 privind aprobarea Regulamentului de avizare, recepţie şi înscriere în evidenţele de cadastru şi carte funciară;
Ținând cont de prevederile art. 289 din Ordonanța de Urgență nr. 57/ 2019 privind Codul administrativ;

În temeiul dispoziţiilor art. 129 alin. (2) lit. „c”, alin. (6) lit. „c”, alin. (14) precum și art. 139 alin. (3) din Ordonanța de Urgență nr. 57/ 2019 privind Codul administrativ
HOTĂRĂŞTE:

Art. 1 (1) Se aprobă dezlipirea imobilului teren aflat în domeniul public al Municipiului Lupeni, înscris în CF nr. 63556 Lupeni, nr. cadastral 63556 în 3 (trei) parcele de teren astfel:
 - lotul 1: număr cadastral alocat 63846 situat în Loc. Lupeni, jud. Hunedoara,  UAT Lupeni, având suprafața măsurată de 489 m2;

- lotul 2: număr cadastral alocat 63847 situat în Loc. Lupeni, jud. Hunedoara,  UAT Lupeni, având suprafața măsurată de 266 m2;

- lotul 3: număr cadastral alocat 63848 situat în Loc. Lupeni, jud. Hunedoara,  UAT Lupeni, având suprafața măsurată de 1.391 m2;

 (2) Planul de amplasament ale imobilelor rezultate în urma dezlipirii aprobate potrivit prevederilor articolului 1 al hotărârii precum și datele de identificare ale imobilelor rezultate prin dezlipirea imobilului teren înscris în CF nr. 63556 Lupeni, nr. topo 63556 sunt prezentate în Anexa nr. 1 la hotărâre.


Art. 2 (1) Toate cele 3 (trei) loturi rezultate din dezlipirea aprobată potrivit prevederilor art. 1 a hotărârii, având numerele cadastrale alocate 63846-63848, situate în Municipiul Lupeni, jud. Hunedoara, vor fi păstrate în domeniul public al Municipiului Lupeni fi atestate ca atare.


(2) Primarul Municipiului Lupeni este împuternicit să întreprindă toate diligențele pentru înscrierea și atestarea celor trei loturi rezultate din prezenta dezlipire la domeniul public al Municipiului Lupeni.
Art. 3 Hotărârea poate fi atacată conform prevederilor Legii nr. 554/ 2004 a contenciosului administrativ.

Art. 4 Prezenta hotărâre se va comunica Instituţiei Prefectului judeţului Hunedoara în vederea verificării legalității şi Primarului Municipiului Lupeni în vederea aducerii la îndeplinire, Direcției Economice pentru atestarea corespunzătoare a apartenenței la domeniul public, Biroului Cadastru și Agicultură precum și Biroului Urbanism și Mediu fiind adusă la cunoştinţă publică prin publicarea pe site-ul Municipiului Lupeni.
Lupeni, 



  30 iunie 2022
                PREȘEDINTE DE ȘEDINȚĂ   
                       CONTRASEMNEAZĂ – SECRETAR  GENERAL                           

                Prof. ANCA ELENA CORDEA
                                      Jr. MARIUS CLAUDIU BĂLOI

